CELEX: 32021R1816
Language: sl
Date: 2021-10-12 00:00:00
Title: Izvedbena uredba Komisije (EU) 2021/1816 z dne 12. oktobra 2021 o uvrstitvi določenega blaga v kombinirano nomenklaturo

18.10.2021   
               
               
                  SL
               
               
                  Uradni list Evropske unije
               
               
                  L 368/1
               
            
         IZVEDBENA UREDBA KOMISIJE (EU) 2021/1816
         z dne 12. oktobra 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. oktobra 2021
            
               
                  Za Komisijo
               
               
                  v imenu predsednice
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Proizvod v obliki trdne, homogene bele mase iz rafiniranega, beljenega, razdišavljenega, delno hidrogeniranega palmovega olja, z dodanimi majhnimi količinami sorbitan tristearata (E 492), lecitina (E 322), zmesi tokoferolov (E 306) in citronske kisline (E 330).
                        Proizvod je pakiran v 20-kilogramskih vrečah; uporablja se v živilski industriji (na primer kot nadomestek za kakavovo maslo).
                     
                     
                        1517 90 99 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo tarifnih oznak KN 1517 , 1517 90  in 1517 90 99 .
                        Uvrstitev pod tarifno številko 1516  je izključena, ker je palmovo olje nadalje predelano z dodatkom emulgatorjev in citronske kisline ter je zato izgubilo bistveni značaj delno hidrogeniranega palmovega olja iz tarifne številke 1516  (glej tudi pojasnjevalne opombe harmoniziranega sistema k tarifni številki 1516 , zadnji odstavek, drugi stavek).
                        Proizvod je zato treba uvrstiti pod oznako KN 1517 90 99  kot drug užitni preparat iz masti rastlinskega izvora.